NaiveNeuron/SloPal huggingface dataset:
Potocký, Milan, poslanec NR SR (2020-11-03):
Ďakujem za slovo, pán predsedajúci. Súhlasím s vami, pani poslankyňa, že bude potrebná komplexná zmena, novela zákona o obecnom zriadení. Ale na druhej strane som veľmi rád, že aj keď tento zákon prechádza v oklieštenej podobe, som rád, Juraj, že si otvoril túto debatu na pôde parlamentu, pretože tieto problémy reálne sú. Vidno to podľa aj reakcií starostov, primátorov a aj podľa Združenia miest a obcí Slovenska, Únie miest a obcí Slovenska. Takže aj napriek tomu, že tento zákon teraz prejde vo výrazne oklieštenej podobe, som rád, že sa o tom konečne diskutuje, pretože máme naozaj reálne problémy z praxe, kde naozaj niektoré samosprávy, župy majú problémy s kontrolórmi, ktorým je odoberané slovo. Takže som rád, že táto diskusia tu prebieha a verím tomu, že hoci nie teraz, ale neskôr prijmeme nejakú komplexnú novelu zákona, ktorá to všetko zakomponuje. Ďakujem veľmi pekne.
Bugár, Béla, podpredseda NR SR (2018-12-04):
Na vystúpenie pána poslanca s faktickými dvaja. Pán poslanec Krajniak.
P. Hrušovský, predseda NR SR: (2003-11-06):
Pán minister, nech sa páči, prosím, aby ste z poverenia vlády uviedli a odôvodnili vládny návrh zákona, ktorým sa... páni poslanci. Pán poslanec Galbavý. (Ruch a smiech v sále.) Nevyrušujte ostatných pánov poslancov a pána ministra, ktorý predkladá z poverenia vlády návrh zákona, ktorým sa mení a dopĺňa č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel v znení zákona č. 182/2000 Z. z. o zmene a doplnení zákona č. 81/1996 Z. z. o periodickej tlači a ostatných hromadných informačných prostriedkoch v znení neskorších predpisov (tlač 352). Pán minister, nech sa páči, máte slovo.
Grendel, Gábor, podpredseda NR SR (2021-05-03):
Pán poslanec Šefčík s faktickou poznámkou.
B. Bugár, podpredseda NR SR: (2004-02-04):
(Hlasovanie.) Prítomných 129, za návrh 59, proti 18, zdržalo sa 51, nehlasoval 1 poslanec. Konštatujem, že ani bod 2 sme neschválili. B. Opaterný, poslanec: Ďalej poprosím, dajte hlasovať o bode 3...
Přidal, Alojz, poslanec NR SR (2015-06-25):
Pán predseda, ja by som chcel upozorniť kolegov z OĽaNO, že podľa ústavného zákona 357/2004 o ochrane verejného záujmu pri výkone funkcií verejných funkcionárov v čl. 4 všeobecné povinnosti sa píše, že verejný funkcionár nesmie používať svoju osobu, meno, priezvisko, podobizeň na reklamu (potlesk), a chcem ich upozorniť, že im hrozí pokuta do výšky dvanásť platov verejného funkcionára (potlesk).
Bugár, Béla, podpredseda NR SR (2017-10-11):
Pán poslanec Fecko.
Kollár, Boris, predseda NR SR (2022-10-20):
Prosím, prezentujme sa a hlasujeme. (Hlasovanie.) Prítomných 134 poslancov, za 91, proti 5, zdržalo sa 38. Konštatujem, že sme tento návrh schválili. Pokračujem hlasovaním o bode 25 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami, tlač 1235. Spravodajcom je člen výboru pre pôdohospodárstvo a životné prostredie poslanec Vladimír Zajačik. Prosím ho, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov , tlač 1235.)
Bugár, Béla, podpredseda NR SR (2016-10-19):
Prezentujme sa a hlasujeme o návrhu prerokovať v jednotlivých výboroch tento návrh zákona, určiť gestorský výbor, ako aj lehoty potrebné na prerokovanie tohto návrhu vo výboroch. (Hlasovanie.) Prítomných 143 poslancov, za 121, zdržalo sa 22 poslancov. Konštatujem, že tento návrh sme schválili. Pán poslanec, prosím, aby ste uviedli hlasovanie o bode 24 schváleného programu, a to v prvom čítaní o vládnom návrhu zákona, ktorým sa mení a dopĺňa zákon č. 235/2012 Z. z. o osobitnom odvode z podnikania v regulovaných odvetviach (tlač 257). (Hlasovanie o vládnom návrhu zákona, ktorým sa mení a dopĺňa zákon č. 235/2012 Z. z. o osobitnom odvode z podnikania v regulovaných odvetviach a o zmene a doplnení niektorých zákonov v znení neskorších predpisov , tlač 257.)
A. Belousovová, podpredsedníčka NR SR: (2008-12-04):
Pani poslankyňa, doplňujúcu otázku chcete položiť? Nech sa páči.
Pellegrini, Peter, predseda NR SR (2015-11-19):
Ďakujem veľmi pekne. Pani poslankyňa Vašáryová.
Kollár, Boris, predseda NR SR (2021-11-12):
Pán poslanec, máte procedurálny návrh? Nech sa páči, s procedurálnym návrhom vystúpi pán poslanec Kotleba, nech sa páči.
Figeľ, Ján, podpredseda NR SR (2015-05-15):
S druhou faktickou Dušan Bublavý.
Pčolinský, Peter, podpredseda NR SR (2023-06-22):
Ďakujem pekne. Pán poslanec, máte doplňujúcu otázku? Prihláste sa, nech sa páči.
Laurenčík, Milan, podpredseda NR SR (2020-04-23):
Posledná faktická, pán poslanec Borguľa.
Laššáková, Jana, podpredsedníčka NR SR (2014-11-10):
Pán poslanec, vy zákon o rokovacom poriadku porušujete aj teraz, lebo viete, čo to je procedurálny návrh. Takže, takže...
Nicholsonová, Lucia, poslankyňa NR SR (2014-05-28):
Ja som teda chovala strašne veľa psov, od jazvečíka cez čivavu až po Stredoázijského ovčiarskeho psa. Inak vôbec nerozumiem pánovi Danišovi, o čom teraz rozprával. Keby sme mali merať výšku v kohútiku, tak Írsky vlkodav by bol podľa tohto zakázané plemeno a pritom to je jeden z najmierumilovnejších psov, tak ako skutočne nerozumiem, že o čom rozprávate, lebo centimetre v kohútiku ešte z nikoho nerobia nejakého zabijaka, zo žiadneho psa a môžem vám povedať, ja mám Stredoázijského ovčiarskeho psa, ktorý je považovaný za pomerne nebezpečné plemeno, ale to je mačiatko, lebo tak sme ho vychovali a naposledy ma pokúsala čivava. Takže, ako niekde v tom vašom návrhu je obrovský problém. Lebo ja vám poviem, v čom je ten problém, že veľkí psi... (Prerušenie vystúpenia predsedajúcou.)
Hrušovský, Pavol, podpredseda NR SR (2010-09-09):
Panie poslankyne, páni poslanci, počúvajte teraz poslancov, nie právnikov. A poprosím vás, aby ste, ak ešte chcete Národnej rade doplniť vaše zdôvodnenie, pokračovali vo svojom vystúpení.
Grendel, Gábor, podpredseda NR SR (2021-10-06):
Dve faktické poznámky na vaše vystúpenie. Pán poslanec, nech sa páči, pán poslanec Erik Tomáš.
P. Hrušovský, podpredseda NR SR: (2002-06-19):
(Hlasovanie.) Prítomných je 118 poslancov, za 112, zdržali sa 4, nehlasovali 2. Návrh sme schválili. Pristúpime k tretiemu čítaniu. Otváram rozpravu. Pýtam sa pánov poslancov, či sa chce niekto prihlásiť do rozpravy. Nie je to tak. Vyhlasujem rozpravu za skončenú. Pristúpime k hlasovaniu o vládnom návrhu zákona, ktorým sa mení a dopĺňa zákon č. 291/1996 Z. z. o odrodách a osivách ako o celku s odporúčaním gestorského výboru... J. Klemens, poslanec: S návrhom schváliť ho.
Jasaň, Viliam, poslanec NR SR (2012-07-03):
Ďakujem pekne. Pán kolega, no taký zlý príklad ste si zvolili. Zvolili ste si to v čase, keď je SMER silný. Ale SMER tiež začínal z nuly. To vtedy nikomu neprekážalo? A boli pred nami politické strany, ktoré sú tu dlhší čas, ktorí sú dlho na politickej scéne a počas každých volieb inkasovali peniaze a ich štartovacia plocha bola oveľa, oveľa lepšia. Tam hľadajte príčinu, prečo oni aj napriek tomu, že mali peniaze, nedokázali presvedčiť voličov, aby získali taký počet hlasov, aby boli teda spokojní. Mňa bude, naopak, zaujímať, ako budú hlasovať práve poslanci tých politických strán, ktorí sú tu už dlhšie a ktorí mali oveľa lepšie štartovacie pozície, ako mal SMER. Čiže teraz brať niekomu úspešnému, to mi pripadá ako v športe, keď po polčase vyhrávali Taliani 2 : 0, resp. Španieli, Taliani prehrávali a teraz cez polčas by bolo povedané, tak my sme takí silní, dobrí, tak nastúpte na druhý polčas iba s piatimi hráčmi, lebo máte toho, ste lepší. To sa mi zdá akože taká unfair pozícia, o ktorej vy hovoríte. Ďakujem.
M. Gaľa, poslanec: (2003-03-05):
V materiáli Stratégia reformy zdravotníctva, ktorú sme včera dostali v parlamente, sa hovorí o tom, že budú sa robiť opatrenia v tvorbe a v stabilizácii siete zdravotníckych zariadení vrátane nemocníc, ktoré môžu priniesť očakávaný štrukturálny i finančný efekt v zmysle decentralizácie a vytvorenia viacerých typov nemocníc, či už štátnych, verejnoprospešných, privátnych alebo nemocníc, ktoré budú riadené vyšším územným celkom s prenesením reálnych manažérskych kompetencií a zodpovedností, či už v medicínskej sfére alebo aj vo finančnej sfére, s vybudovaním  korektných vzťahov vlastných manažérovi s plnou právnou a inou subjektivitou. Toto, myslím, je nová cesta, je cesta, ktorú toto rezortné ministerstvo v súčasnosti bude raziť. A opakujem, redukcia postelí bola síce istým prínosom, ale nedoniesla finančný efekt, ktorý sme očakávali, a takisto nepriniesla nič čo do tvorby a reštrukturalizácie siete. Ďakujem pekne.
Danko, Andrej, podpredseda NR SR (2024-04-17):
Poslankyňa Kolíková.
Paška, Pavol, predseda NR SR (2012-09-18):
Ďakujem pekne, pán spravodajca. Budeme najprv hlasovať o návrhu skupiny poslancov, ktorí žiadajú vykonať tajným spôsobom voľbu členov Správnej rady Ústavu pamäti národa. Poprosím vás, aby ste zaujali miesta. Hlasujeme. (Hlasovanie.) 118 prítomných, 76 za, 30 proti, 12 sa zdržalo. Konštatujem, že sme schválili tento návrh skupiny poslancov. Takisto pri predchádzajúcom návrhu na voľbu predsedu a podpredsedu Najvyššieho kontrolného úradu predložila skupina, tak ako som informoval poslancov, žiadosť o vykonanie voľby tajne. Takže poprosím všetkých, aby zaujali svoje miesta, budeme hlasovať. Poprosím aj skrutátorov, keby mohol niekto z nich informovať. Dostali už skrutátori informáciu? (Súhlasná reakcia pléna.) Poprosím skrutátorov, aby sa zaregistrovali. Hlasujeme o návrhu, aby sme vykonali voľbu predsedu NKÚ a podpredsedov NKÚ tajne. Hlasujeme. (Hlasovanie.) 127 prítomných, 78 bolo za, 47 proti, 2 sa zdržali. Konštatujem, že sme schválili návrh skupiny poslancov. Poprosím teraz skrutátorov, aby zaujali svoje miesta. Prikročíme k samotnému tajnému hlasovaniu o návrhoch na voľbu predsedu Najvyššieho kontrolného úradu a členov Správnej rady Ústavu pamäti národa. Poprosím, keďže aj minulá skúsenosť ukazovala, že veľa lístkov býva znehodnotených tým, že nie je označená u každého kandidáta vaša voľba, aby ste si dali na to pozor. Pristúpime teraz k vykonaniu tajného hlasovania. (Akt tajného hlasovania.)
Laššáková, Jana, podpredsedníčka NR SR (2015-09-29):
Na vystúpenie pána poslanca majú faktické poznámky pán poslanec Hlina a pán poslanec Beblavý. Končím možnosť prihlásiť sa s faktickými poznámkami. Nech sa páči, pán poslanec Hlina.
Grendel, Gábor, podpredseda NR SR (2021-09-22):
Otváram všeobecnú rozpravu, do ktorej som dostal dve písomné prihlášky, od pána poslanca Ondreja Dostála a od pána poslanca Erika Tomáša. Takže, nech sa páči, pán poslanec Dostál, máte slovo.
Hrnčiar, Andrej, podpredseda NR SR (2016-04-20):
Pán poslanec Rajtár.
Matovič, Igor, poslanec NR SR (2012-09-12):
Pán poslanec Simon, možno máte trošku problém s chápaním hovoreného slova a ja by som skúsil teda zopakovať to, čo som povedal vo svojom vystúpení. Citoval som a hovoril som o tej stati, že kde Nicholson popisuje moje stretnutie s ním, kde vlastne na popud Richarda Sulíka ma mal nahovoriť na to, aby som zverejnil spis Gorila. A naďalej si stojím za tým, čo som povedal. Jednoducho keď ma chcete obviniť z toho, že som tú kauzu chcel spolitizovať tým, že niečo z 1. januára bol nejaký protest Gorila, tak vám to nejako príliš nevyjde, lebo, áno, v tomto sa Nicholson mýli, lebo píše trošku svoje dojmy namiesto pojmov, lebo napísal teda, že ten protest som zvolával ja. Ten protest zvolával Alojz Hlina a my sme sa k nemu vtedy pridali ako k svojmu kandidátovi na kandidátke, takže vlastne s touto iniciatívou toho protestu som v podstate s tým zvolaním nemal nič spoločné, ale práve tým, že som odmietol ísť alebo pristúpiť na nejakú takú politickú hru, že vlastne ma druhá politická strana sprostredkovane cez nejakého druhého novinára nabádala k zverejneniu niečoho, čo vlastne de facto za dva týždne malo byť knižne vydané, tak ja som práve že sa bránil spolitizovania tej kauzy, lebo podľa toho, čo mi aspoň Nicholson vtedy popísal, tak išlo o závažnú kauzu a práve som ju chcel chrániť pred spolitizovaním. Takže poprosím, aby ste si skúsili prípadne pustiť ešte raz to, čo som hovoril v rozprave a snažili sa pochopiť slová, ktoré som povedal.
Petráš, Vladislav, poslanec NR SR (2013-10-17):
Vážená pani predsedajúca, dovoľte mi, aby som ako spoločný spravodajca predniesol spoločnú správu výboru Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon Slovenskej národnej rady č. 78/1992 Zb. o daňových poradcoch a Slovenskej komore daňových poradcov v znení neskorších predpisov (tlač 611) vo výboroch Národnej rady Slovenskej republiky v druhom čítaní. Výbor Národnej rady Slovenskej republiky pre financie a rozpočet ako gestorský výbor podáva túto spoločnú správu výborov o prerokovaní vyššie uvedeného vládneho návrhu zákona: Národná rada uznesením č. 731 z 3. septembra 2013 pridelila vládny návrh zákona týmto výborom Národnej rady Slovenskej republiky: výboru pre financie a rozpočet, Ústavnoprávnemu výboru Národnej rady Slovenskej republiky. Gestorský výbor nedostal do začiatku rokovania o vládnom návrhu zákona stanoviská poslancov Národnej rady. K predmetnému vládnemu návrhu zákona zaujali výbory tieto stanoviská: odporúčanie pre Národnú radu schváliť s pozmeňujúcimi a doplňujúcimi návrhmi – výbor pre financie a rozpočet uznesením č. 216 zo dňa 8. októbra 2013, ústavnoprávny výbor uznesením č. 311 zo dňa 9. októbra 2013. Z uznesení výborov Národnej rady uvedených pod bodom III tejto správy vyplynuli tieto pozmeňujúce a doplňujúce návrhy, ktoré sú uvedené pod bodom IV tejto spoločnej správy. Gestorský výbor odporúča o návrhoch výboru Národnej rady Slovenskej republiky, sú uvedené v spoločnej správe, hlasovať takto: o bodoch spoločnej správy č. 1, 2, 4, 6, 7, 8, 9, 10 hlasovať spoločne s návrhom gestorského výboru schváliť; o bodoch spoločnej správy č. 3 a 5 hlasovať s návrhom gestorského výboru neschváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon o daňových poradcoch a Slovenskej komore daňových poradcov, vyjadrených v uzneseniach uvedených pod bodom III tejto správy a v stanoviskách poslancov gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon Slovenskej národnej rady č. 78/1992 Zb. o daňových poradcoch a Slovenskej komore daňových poradcov v znení neskorších predpisov (tlač 611), schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 228 zo 14. októbra 2013. Výbor určil poslanca Vladislava Petráša za spoločného spravodajcu výborov. Ďakujem, pani predsedajúca, skončil som, otvorte, prosím, rozpravu.
Laššáková Jana, podpredsedníčka NR SR (2014-12-12):
Pán poslanec, poprosím vás, dobre? Nech sa páči, pán navrhovateľ, máte slovo.
Červeňáková, Elena, poslankyňa NR SR (2019-09-24):
Život je dar a je hodný ochrany od začiatku, od počatia. Potratom nedovolíme mnohým deťom narodiť sa. Žena, keď ide na interrupciu, je to pre ňu zúfalý čin a trauma na psychike prakticky na celý život, ale dovolím si tvrdiť, je to aj čia vina? Vina, dovolím si tvrdiť, naša, vina spoločnosti, vina zdravotníctva, vina blízkych a všetkých tých, ktorí sme jej v tomto rozhodovaní nepomohli prikloniť sa na stranu života. Sme, samozrejme, všetci, dovolím si tvrdiť, za ochranu života od počatia určite všetkých žien bez rozdielu rasy, náboženstva a tým, samozrejme, aj nechceme okliešťovať rómske ženy. Ďakujem.
Hraško, Igor, poslanec NR SR (2015-05-27):
Ďakujem za slovo. Som rád, že ste na konci ako premiér zdôraznili národnoštátny záujem. Vy útočíte na tých, ktorí v minulosti privatizovali. A čo robíte vy? Privatizujete, privatizujete presne tak isto. Aký je toto národnoštátny záujem? Veď na jednej strane hovoríte proti privatizácii a na druhej strane privatizujete. A ešte samozrejme odvádzate od toho pozornosť. O čom tu potom točíte? Stali ste sa najväčším privatizérom Slovenska a klesol tak na úroveň čias mečiarizmu, žiaľ. So svojou smeráckou bandou ste sprivatizovali štátne ropné rezervy, štátnu železničnú spoločnosť Cargo a teraz nevýhodne pre štát doprivatizovali aj Telekom. Vaša vláda oklamala občanov Slovenska fingovaním súťaže predaja Telekomu a tým, že zrušila predaj akcií cez burzu, ako jediného spôsobu, pri ktorom sa nedajú vyberať privatizačné provízie. Vaša vláda týmto predajom môže pripraviť o prácu okolo dvetisíc zamestnancov. To vám asi nevadí. Môže pripraviť o biznis slovenské firmy, kde Telekom míňal na nákupy okolo 100 mil. ročne. Nákupy teraz pôjdu cez nemeckú matku. Naše firmy prídu o zákazky, teda prídu o prácu a štát príde o DPH. Kam asi pôjdu následne zisky Telekomu? Tam, kam prúdia z iných zahraničných firiem, teda do zahraničia. A u nás v našom prípade ešte aj do nejakých schránok. Som rád, že ste sa dotkli aj privatizácie SPP. A o tom, že bol jediný v hre privatizér, tak to ste novinárom nabonzovali vy sám, keď ste utiekol z miestnosti, kde sa otvárali obálky. Na to si nespomínate? A za to mohla byť vyššia cena. Ale tým, že už zistil, že je len jeden, lebo ste to nabonzoval vy, tak sa privatizoval len za takú nízku cenu. Získať väčšinu do majetku štátu? Áno, tak ako pri SPP, vychrtnutú matku zobrať a ziskovú časť nechať mecenášom? Toto je ten váš prístup k štátnym záujmom?
Čepček, Martin, poslanec NR SR (2020-07-09):
Pani poslankyňa, poznám tento portál, podľa mňa, je to dosť pochybný portál. Ja sa pýtam, pani poslankyňa, akú voľbu majú tie deti, ktoré sa nenarodia. Môžu si tie deti vybrať vôbec, že sa narodia? Nemôžu. Toto je otázka, že kto tu má právo, iba jedna ľudská bytosť má právo o tom rozhodnúť, tá druhá také právo nemá. Ja sa teda pýtam vás, kto má právo sa narodiť a kto o tom má rozhodnúť. Ďakujem.
P. Miššík, poslanec: (2009-12-08):
Podľa príslušných ustanovení zákona o rokovacom poriadku podávam v prvom čítaní túto spravodajskú informáciu. Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej právnej úpravy. Podľa dôvodovej správy návrh zákona je v súlade s ústavou, ústavnými zákonmi a inými zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná. Nebude mať negatívny dopad na štátny rozpočet ani rozpočty samosprávnych krajov, miest a obcí. S konštatovaním ministerstvo financií súhlasí pod podmienkou, že prípadné zvýšené nároky budú zabezpečené v rámci schválených limitov dotknutých kapitol na príslušné rozpočtové obdobia. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti uvedené v článku 3 legislatívnych pravidiel tvorby zákonov. Vyplýva z nej, že problematika návrhu nie je upravená v práve Európskych spoločenstiev, nie je upravená v práve Európskej únie ani v judikatúre Súdneho dvora Európskych spoločenstiev alebo judikatúre súdu prvého stupňa. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada uzniesla prerokovať tento návrh v druhom čítaní. V súlade s rozhodnutím predsedu Národnej rady č. 1364 zo 16. novembra 2009 podľa § 74 rokovacieho poriadku navrhujem, aby návrh zákona prerokovali ústavnoprávny výbor, výbor pre vzdelanie, mládež, vedu a šport a za gestorský navrhujem ústavnoprávny výbor s tým, aby predmetný návrh zákona prerokovali do 27. januára 2010 a gestorský výbor do 29. januára 2010. Skončil som, pani predsedajúca, prosím, otvorte rozpravu.
Hrnčiar, Andrej, podpredseda NR SR (2018-06-13):
Pán poslanec Senko.
Bugár, Béla, podpredseda NR SR (2016-11-23):
Ďakujem pánovi ministrovi. Teraz dávam slovo spoločnému spravodajcovi z výboru pre financie a rozpočet pánovi poslancovi Emilovi Ďurovčíkovi, aby informoval Národnú radu o výsledku prerokovania tohto návrhu vo výboroch. Nech sa páči.
B. Bugár, podpredseda NR SR: (2004-10-26):
vládnom návrhu zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov (tlač 830). Prosím znovu podpredsedu vlády a ministra hospodárstva Slovenskej republiky Pavla Ruska, aby návrh zákona odôvodnil. Nech sa páči. P. Rusko, podpredseda vlády a minister hospodárstva SR: Ďakujem pekne, pán predsedajúci. Dovoľte mi z poverenia vlády Slovenskej republiky odôvodniť v poradí už tretiu novelu zákona č. 276/2001 Z. z. o regulácii sieťových odvetví. Hlavným dôvodom na predloženie návrhu novely tohto zákona je takisto európska legislatíva a potreba implementácie európskych smerníc do nášho legislatívneho rámca. Zároveň bolo potrebné v tejto novele zákona upraviť aj inštitucionálne zabezpečenie  podmienky na prístup do siete pre cezhraničné prenosy elektriny v súlade s príslušným nariadením EÚ. Zámerom navrhovanej novely zákona o regulácii v sieťových odvetviach je aj riešiť tie nedostatky v právnej úprave rozhodovania a činnosti Úradu pre reguláciu sieťových odvetví, na ktoré poukázala doterajšia prax pri aplikácii zákona, zvýšiť transparentnosť a objektívnosť v rozhodovaní úradu najmä zavedením možnosti uplatňovania opravných prostriedkov v prípade nezákonného rozhodnutia regulačného úradu, zosúladiť kompetencie regulačného úradu zodpovedného za vecnú a cenovú reguláciu v oblasti energetiky a ministerstva hospodárstva, ktoré je zodpovedné za výkon štátnej správy v oblasti energetiky a za uplatňovanie energetickej politiky štátu. Navrhovanou novelou zákona sa výrazným spôsobom sprehľadňuje a upresňuje postup pri rozhodovaní o cenách elektriny, plynu, tepla a pitnej vody, o cenách za odvedenie a čistenie odpadovej vody a za vodohospodárske služby súvisiace s využitím energetického potenciálu vodných tokov. Celý proces cenovej regulácie je upravený tak, aby bol transparentný, aby sa na ňom zúčastňovali aj regulované subjekty a odberatelia a aby odberatelia a koneční spotrebitelia energie boli s platnými cenami na nasledujúci rok oboznámení najneskôr do konca októbra. Navrhovaná novela upravuje základný právny rámec pravidiel na fungovanie trhu s elektrinou a plynom, ktorých prevzatie do národného práva je jednou zo základných požiadaviek vyplývajúcich z legislatívy EÚ pre vnútorný trh Únie s elektrinou a plynom. Predložený návrh zákona bol koordinovaný z hľadiska vecného, inštitucionálneho, kompetenčného s návrhom nového zákona o energetike a s návrhom nového zákona o tepelnej energetike. Vážené pani poslankyne, vážení páni poslanci, návrh zákona prerokovali určené výbory. Pozmeňujúce a doplňujúce návrhy v týchto výboroch sú uvedené v spoločnej správe gestorského výboru pre hospodárstvo, privatizáciu a podnikanie. Stotožňujeme sa s odporúčaním gestorského výboru k jednotlivým pozmeňujúcim a doplňujúcim návrhom, tak ako sú uvedené v spoločnej správe. Zároveň mi dovoľte požiadať vás týmto o schválenie tohto zákona. Ďakujem pekne.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 128 poslancov, za 118, zdržali sa 10. Konštatujem, že tento návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Lebocký, Tibor, poslanec NR SR (2012-07-27):
Vážená pani predsedajúca, vážené panie poslankyne, páni poslanci, Národná rada Slovenskej republiky uznesením č. 99 z 2. júla 2012 pridelila poslanecký návrh zákona na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo a životné prostredie, Výboru Národnej rady Slovenskej republiky pre verejnú správu a regionálny rozvoj. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný poslanecký návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. Všetky výbory Národnej rady Slovenskej republiky, ktorým bol poslanecký návrh zákona pridelený, s ním súhlasili a odporučili ho Národnej rade Slovenskej republiky schváliť. Výbor pre pôdohospodárstvo a životné prostredie odporučil Národnej rade Slovenskej republiky schváliť tento návrh schváliť s pripomienkami. Z uznesení výborov Národnej rady Slovenskej republiky vyplývajú pozmeňujúce a doplňujúce návrhy s odporúčaním gestorského výboru, tak ako sú uvedené v spoločnej správe, a gestorský výbor odporúča o bodoch spoločnej správy č. 1 až 6 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k poslaneckému návrhu zákona vyjadrených v ich uzneseniach a v súlade so stanoviskami poslancov gestorského výboru vyjadrených v rozprave k tomuto poslaneckému návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov odporúča Národnej rade Slovenskej republiky poslanecký návrh zákona na vydanie zákona, ktorým sa mení zákon č. 39/2007 Z. z. o veterinárnej starostlivosti v znení neskorších predpisov schváliť s pripomienkami. Spoločná správa výborov Národnej rady Slovenskej republiky o prerokovaní tohto poslaneckého návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 21 z 23. júla 2012. V citovanom uznesení ma výbor poveril predložiť Národnej rade Slovenskej republiky spoločnú správu výborov a splnomocnil ma podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pani predsedajúca, skončil som, otvorte, prosím, rozpravu.
Danko, Andrej, podpredseda NR SR (2023-12-13):
Pán poslanec Ledecký.
Dostál, Ondrej, poslanec NR SR (2023-03-23):
Pán poslanec Kuriak, ubezpečujem vás, že to nebolo neplánované, ja vaše vyjadrenia, ktoré považujem za pohoršujúce, registrujem dlhodobo, a to som zareagoval na to iba, že ste mi potvrdili počas interpelácii, že sa takýmto spôsobom správate. A vy tvrdíte, že ja neviem inak reagovať, iba na vás útočím pre iný názor. No, je úplne normálne, keď politici navzájom polemizujú, ale to, čo vy robíte, tak to presahuje hranice toho, čo by politici mali robiť. Vy označujete iných ľudí za zvrátených a označujete ich za zvrátených preto, lebo sú iní ako vy a vy to nedokážete pochopiť a miesto toho, aby keď to nedokážete pochopiť, ste boli ticho alebo sa to snažili pochopiť, tak to hovoríte o zvrátenosti. Viete, ako sa musia cítiť tí ľudia, keď počúvajú takéto reči, keď ich vy označujete za zvrátených? Čo, čo má spoločné s tým, že ste zamestnávali Rómov alebo bezdomovcov, keď hovoríte o zvrátenostiach v súvislostiach s inými ľuďmi, ktorí majú problém sami so sebou, ktorí majú problém sami so svojím okolím s tým, aby ich okolie akceptovalo a vy a podobní im k tomu ešte dodávajú. A, pán poslanec Lehotský, áno, tá latka bola nastavená nízko, nastavil ju Robert Fico s miliónom eur na stole na Úrade vlády, predsa len Eduard Heger s dúhovou vlajočkou pred Teplárňou podľa mňa bola lepšia reakcia, ale máš pravdu v tom, že ide to opačným smerom. Po vražde Jána Kuciaka a Martiny Kušnírovej sa nikto nepokúšal obmedzovať práva novinárov a tu zažívame to, že reálne nie je vôľa prijať pokusy aspoň trochu zlepšiť postavenie LGBTI+ ľudí a naopak, stupňuje sa aj nenávistná rétorika aj pokusy obmedzovať ich súčasné práva alebo nejako ich ďalej nerozširovať.
Fecko, Martin, poslanec NR SR (2019-09-11):
Iba jedno slovo. Ďakujem, pán kolega, za reakciu. Ďakujem.
P. Paška, predseda NR SR: (2007-12-04):
(Hlasovanie.) 139 prítomných, 62 za, 66 proti, 10 sa zdržalo, 1 nehlasoval. Ani tento návrh sme neprijali.
P. Hrušovský, predseda NR SR: (2005-11-09):
Nech sa páči, pán poslanec Číž.
V. Veteška, podpredseda NR SR: (2005-01-18):
J. Cuper, poslanec: Ďakujem. Pán predsedajúci, sľubujem, že dnes mám predposlednú faktickú, aby som netrhol opätovne rekord. Ale nedá mi, aby som nereagoval na to, s akou bohorovnosťou pán minister tu rozpráva a redukuje celý problém Národného divadla a slovenskej kultúry do finančnej roviny. Pán minister mal myslieť na to, že aj národná kultúra musí z niečoho žiť, vtedy, keď tak bohorovne rozdávali všetky strategické podniky zahraničným investorom, lebo ja si pamätám, že francúzsky ministerský predseda Raffarin vyhlásil, že Gaz de France, Eelectricité de France zostanú v štátnych rukách, lebo musia plniť národné a sociálne záujmy francúzskeho národa. Samozrejme, niet z čoho financovať kultúru, a to nielen národnú, ale aj regionálnu, pretože tými 19 %  sa ten štátny rozpočet ako tak napĺňa, ale tie dodatočné zdroje mohli plynúť práve zo strategických podnikov, ktoré produkujú enormné zdroje a ktoré dnes tečú do Budapešti alebo do iných krajín, pán Rusko, na to ste mali myslieť, keď ste ich predávali, že občas nám budú chýbať peniaze aj na potrebné sociálne a kultúrne veci, a nie teraz rozprávať o tom národu, že niet z čoho financovať slovenskú kultúru. Ďakujem za pozornosť. (Potlesk.)
T. Galbavý, poslanec: (2006-10-19):
Prepáčte, pán predseda vlády, v tejto súvislosti si dovolím vysloviť jedno podozrenie, keď ste si tak extrémne navýšili objem peňazí do vašej osobnej rezervy až o 75 mil. korún, že okrem vášho dobrého úmyslu pomáhať tým, ktorí to potrebujú, je tu ešte predsa jeden úmysel, ktorý hovorí o tom, že si chcete posilniť svoju osobnú popularitu, že chcete z toho osobne politicky profitovať cez peniaze, o ktorých budete rozhodovať vy, komu ich dáte, alebo nedáte. Prepáčte, že som zašiel až tak ďaleko a vyslovil som toto podozrenie. Máte príležitosť, aby ste mi ho vyvrátili.
Ďuriš Nicholsonová, Lucia, podpredsedníčka NR SR (2017-12-01):
Rokovací poriadok mi neumožňuje reagovať, ale jednu maličkosť musím. SaS nikdy nebola za zvyšovanie platov. To vám asi ušlo, pán poslanec. SaS bola za systémovú úpravu poslaneckých platov a ja som aj povedala, aké je naše konkrétne riešenie. O tom sme aj otvorene hovorili na oboch politických grémiách. S faktickou poznámkou pán poslanec Zelník, nech sa páči.
Bugár, Béla, podpredseda NR SR (2016-05-18):
Nech sa páči, prezentujme sa a hlasujme. (Hlasovanie.) Prítomných 144 poslancov, za 124, proti 14, zdržali sa 6. Konštatujem, že návrh uznesenia sme prijali. Teraz už nasledujú hlasovania o návrhoch zákonov, a to v prvom čítaní o návrhu poslancov Klusa a Laurenčíka na vydanie ústavného zákona, ktorým sa mení a dopĺňa ústava (tlač 51). Dávam slovo, áno, spravodajcovi, ktorého určil navrhnutý gestorský ústavnoprávny výbor, pánovi poslancovi Ondrejovi Dostálovi. Nech sa páči. (Hlasovanie o návrhu poslancov Národnej rady Slovenskej republiky Martina Klusa a Milana Laurenčíka na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 51.)
Kollár Boris, predseda NR SR (2022-03-23):
Prosím, prezentujme sa a hlasujeme. (Hlasovanie.) Prítomných 129 poslancov, za 82, proti 14, zdržalo sa 33. Uvedený návrh sme schválili. Nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady s Globálnym dohovorom UNESCO o uznaní kvalifikácií týkajúcich sa vysokoškolského vzdelávania, tlač 880. Spoločným spravodajcom je člen výboru pre vzdelávanie, vedu, mládež a šport poslanec Jozef Habánik. Prosím ho, aby hlasovanie uviedol. (Hlasovanie o návrhu na vyslovenie súhlasu Národnej rady Slovenskej republiky s Globálnym dohovorom UNESCO o uznaní kvalifikácií týkajúcich sa vysokoškolského vzdelávania , tlač 880.)
P. Paška, predseda NR SR: (2009-04-15):
(Hlasovanie.) 142 prítomných, 132 za, 8 sa zdržalo, 2 nehlasovali. Návrh sme pridelili výborom a určili lehoty na prerokovanie. Pán poslanec Pelegrini uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách (tlač 1016).
Hrušovský, Pavol, podpredseda NR SR (2010-09-09):
Ďakujem, pán minister, za zaujatie stanoviska k rozprave. Pán spoločný spravodajca sa nechce vyjadriť. Prerušujem rokovanie o tomto bode programu. Ďakujem pánovi navrhovateľovi a spoločnému spravodajcovi. A poprosím pána predsedu ústavnoprávneho výboru a poslanca Národnej rady Procházku, aby poslancom Národnej rady odôvodnil návrh volebného poriadku o voľbe kandidáta na vymenovanie za generálneho prokurátora Slovenskej republiky a o odvolávaní generálneho prokurátora Slovenskej republiky . Pán poslanec, nech sa páči.
P. Hrušovský, podpredseda NR SR: (2001-10-02):
V. Bajan, poslanec: Ja len na spresnenie, lebo tu zazneli od pána kolegu Finďa slová, kde chcel vyňať body 4, 5 na osobitné hlasovanie s tým, ako keby v oblasti kultúry pravdepodobne nejestvoval majetok štátu, ktorý by sa prevzal na obce. Chcem upozorniť, že to nie je úplne presné, pretože poviem príklad. Divadlo, pantomimické divadlo profesora Sládka alebo nitrianske divadlo, hovorím o divadlách, potom sú to regionálne knižnice, osvetové strediská, tých majetkov je spústa, takže pravdepodobne tu by som skôr videl, že tieto majetky, ide to len na spresnenie, že naozaj aj v kultúre treba veľmi vážne dosledovať majetky, ktoré prejdú, zjednodušene majetky, ktoré prejdú pod samosprávu či už vyšších územných celkov, alebo obcí, takže ten majetok nejaký aj v tejto oblasti je to len na spresnenie.
Bugár, Béla, podpredseda NR SR (2017-10-11):
Prezentujme sa a hlasujeme o návrhu. (Hlasovanie.) Prítomných 137 poslancov, za 79, proti 11, zdržalo sa 47 poslancov. Konštatujem, že sme postúpili návrh zákona do tretieho čítania , preto otváram rozpravu v rámci tohto čítania. Konštatujem, že do rozpravy sa nehlási nikto. Končím rozpravu. Nech sa páči, pán poslanec, záverečné hlasovanie.
Kollár, Boris, predseda NR SR (2021-06-23):
Ďalší s faktickou poznámkou vystúpi pán poslanec Mizík.
Bugár, Béla, podpredseda NR SR (2018-05-09):
Pani poslankyňa, nehnevajte sa, každý z nás má program, ja mám tiež svoj program. Takže nie, až zajtra budeme pokračovať. Takže zajtra o deviatej budeme pokračovať týmto bodom. (Prerušenie rokovania o 19.02 hodine.)
L. Nagy, poslanec: (2005-05-17):
Prvý odsek citovaného paragrafu jasne zaväzuje ústav na znečitateľnenie údajov iných osôb a tiež aj všetky údaje o ich súkromnom a rodinnom živote, o trestnej činnosti, zdraví a majetkových pomeroch. Tieto úkony v originálnom archívnom dokumente, samozrejme, nie je možné vykonať. Preto je možné študovať originály spisov iba v bádateľni. Preto nie je možné odovzdať cudzím osobám, či už sú to právnické, alebo iné osoby, teda originály je možné študovať iba pod kontrolou archivára. Bez ohľadu na špecifiká zákona č. 553/2002 Z. z. tento postup zodpovedá aj všeobecným pravidlám zákona o archívoch a registratúrach. Je nepredstaviteľné, aby archívy vrátane archívu Ústavu pamäti národa zapožičiavali originály archívnych dokumentov na žiadosť súkromných osôb, ktoré uzavreli zmluvu so znalcom. Dovolím si v tejto súvislosti poukázať na § 12 až § 15 zákona č. 395/2002 Z. z. o archívoch a registratúrach, ako aj na § 40 vykonávacej vyhlášky č. 628/2002 Z. z. Iná by bola, samozrejme, situácia, keby išlo o zapožičiavanie archívneho dokumentu v súvislosti s konaním na súde, teda, ak by bol znalec ustanovený súdom, ale v tomto prípade, v prípade návrhu pána poslanca Banáša a podľa textácie návrhu chce riešiť situáciu, keď znalec dostane poverenie od súkromnej osoby, nie teda od súdu. Na základe uvedených skutočností vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky po rozprave uzniesla v zmysle § 73 ods. 3 písm. b) rokovacieho poriadku na tom, že nebude pokračovať v rokovaní o návrhu zákona. Ak Národná rada napriek môjmu odporúčaniu posunie návrh zákona do druhého čítania, budem v súlade s rozhodnutím predsedu Národnej rady č. 1101 z 11. apríla 2005 a v zmysle rokovacieho poriadku § 74 navrhovať, aby návrh zákona prerokoval ústavnoprávny výbor, výbor pre verejnú správu a výbor pre ľudské práva, národnosti a postavenie žien s tým, že funkciu gestorského výboru bude plniť výbor pre ľudské práva, národnosti a postavenie žien. Výbory by mali návrh prerokovať do 15. júna, gestorský výbor do 17. júna 2005. Pán predseda, prosím, aby ste otvorili všeobecnú rozpravu k tomuto návrhu.
Petráš, Vladislav, poslanec NR SR (2015-09-22):
Vážený pán predseda, v rozprave nevystúpil žiaden poslanec. Dajte, prosím, hlasovať o bodoch spoločnej správy 1 až 3 s odporúčaním gestorského výboru schváliť.
Bugár, Béla, podpredseda NR SR (2019-09-18):
Pán poslanec, ja viem, že sa ponáhľate, ale musím otvoriť rozpravu v rámci tretieho čítania , ktorú teraz otváram, a, samozrejme, pýtam sa, či sa hlási niekto do rozpravy. Nie je to tak, vyhlasujem rozpravu za skončenú. Až teraz môžte, nech sa páči.
Faič, Vladimír, poslanec NR SR (2022-05-20):
Ďakujem za slovo. Pán predsedajúci, aby táto Národná rada nestrácala svoju legitimitu, navrhujem prerušiť rokovanie o tomto bode, zaviazať ministrov, obidvoch, zhodou okolností aj podpredsedov vlády spolu s predsedom vlády, aby prišli do Národnej rady s návrhom vlády a neprispievali jednotliví členovia vlády k rozporom v tomto parlamente, kde sa majú schvaľovať ucelené návrhy predložené vládou, za ktoré, za ktorými celá vláda stojí. Za týmto návrhom po vystúpení pána podpredsedu vlády Sulíka je zrejmé, že vláda má vážny rozpor s týmto zákonom. Ďakujem.
Košútová, Magda, poslankyňa NR SR (2014-04-01):
Dobre, ďakujem pekne. A na záver dajte, prosím, hlasovať o bode č. 8 z prvého pozmeňujúceho návrhu.
B. Bugár, podpredseda NR SR: (2003-04-24):
Pýtam sa pána navrhovateľa, či chce zaujať stanovisko k rozprave. Nie. Ďakujem pekne. Pán spravodajca, chcete zaujať stanovisko k rozprave? Nech sa páči.
Nicholsonová, Lucia, poslankyňa NR SR (2016-03-23):
Sľubujem. (Potlesk.)
Jarjabek, Dušan, poslanec NR SR (2015-09-23):
Ďakujem pekne za slovo, pani predsedajúca. Čiže krátky exkurz do histórie, ak dovolíte, pre tých, ktorí sa potrebujú dovzdelať v tomto smere. Slobodní umelci boli kedysi evidovaní pri fondoch a všetci boli hodnotení podľa svojej profesie tzv. Slovkoncertom. To sa raz ročne alebo dva razy do roka sa konali také tie prehrávky a tam všetci získavali triedy od 1 až po M. Ja viem, že vy to viete pani Vášáryová, hovorím to, tých, o tých, ktorí to nevedia. A tie sumy finančné boli od 200 korún, to bola tá 1, 2, 3, 4 a potom bola „emka“. To mali zaslúžili umelci a národní umelci. Národní umelci, samozrejme, s príplatkom a tam ten denný honorár, hovorím o dennom honorári, bol 3 600 korún, kým plat nastupujúceho herca napríklad v operete bol 1 700 korún. Denný honorár bol 3 600 korún. To bolo také vtedy veľmi veselé, keď kadejakí zaslúžilí a národní umelci vracali tituly, ale tie peniaze, ktoré zarobili ako zaslúžilí a národní umelci už nevrátili. Hej, čiže to politikum sa spravilo, ale tie peniaze sa nevrátili. Samozrejme, nemám na mysli pani Vášáryovú. (Reakcia z pléna.) Ja to hovorím len kvôli tomu, aby sme si uvedomili, že ako to tu kedysi bolo. Teraz vytvárame nejaký iný model, a preto je veľmi dobre, že o tom takto hovoríme. Samozrejme, pani Vášáryová, ešte raz, nehovorím o vás. (Reakcia z pléna.)
Glváč, Martin, podpredseda NR SR (2016-04-19):
Ďakujem veľmi pekne. Myslím si, že pán poslanec Štarchoň nebol prihlásený v tej trojici. Poprosím, pán poslanec Kollár, chcete reagovať na faktické poznámky? Nech sa páči.
Burian, Jozef, poslanec NR SR (2018-09-12):
Ďakujem pekne, pán predsedajúci. V rozprave vystúpila pani poslankyňa Gaborčáková, ktorá dala nový návrh uznesenia, ale keďže je to nad rámec tohto uznesenia, chcem sa jej opýtať, či uplatňuje námietku a chce. Neuplatňuje.
T. Rosová, poslankyňa: (2007-05-11):
Považujeme v našom klube deň pristúpenia Slovenska do Európskej únie za významný medzník v histórii a ja pevne verím, že nielen my. Dni, ktoré vstúpili významným spôsobom do našej histórie, si na Slovensku pripomíname ako pamätné dni a je ich v našom kalendári takých šestnásť. Deň nášho vstupu do Európskej únie určite nie je menej významný než ktorýkoľvek z tých, ktoré sú na tomto zozname. Vstup Slovenska nebol pre Slovensko dôležitý len z hľadiska pozitívnych dopadov nášho členstva, ale z hľadiska toho, že sa v slovenskej spoločnosti prvýkrát od novembra 1989 zrodil v nejakej téme konsenzus. V referende, ktoré sa k tomuto problému konalo, sa 92,5 % zúčastnených vyjadrilo za náš vstup a len 6 % proti. Čo je ale ešte významnejšie, že takýto konsenzus pretrváva. Jednoznačne pozitívne hodnotí naše členstvo podľa aktuálnych výsledkov viac ako 60 % ľudí a pritom len 6 % ho hodnotí negatívne. V tom, aby sme si 1. máj pripomínali ako pamätný deň nášho vstupu do Európskej únie, vidím aj príležitosť, ako ponúknuť Sviatku práce aktuálny a moderný rámec. V predvojnových časoch boli oslavy Sviatku práce prihlásením sa k moderným humanistickým ideám tej doby. Neskôr boli oslavy 1. mája predovšetkým oslavou diktatúry proletariátu. Aj preto po novembri 1989 sa každý rok trápime v tento dátum s istými rozpakmi. Dalo by sa povedať možno s nadsádzkou,... (Ruch v sále.)
Jarjabek, Dušan, poslanec NR SR (2014-11-09):
Ďakujem pekne. Ja len na vysvetlenie, že nemôžeme hlasovať o tom, aby prebehol prenos na dvojke. Všetkým tým, ktorí by si to mysleli, že tu nie je nejaké chcenie, zo zákona o tom nemôžeme hlasovať, lebo o tom rozhoduje v prvom rade, a všetci, čo sú vo výbore pre kultúru a médiá, o tom vedia. Tak, prosím vás, podporte moje stanovisko, aby sme, aby to tuná nezostalo visieť vo vzduchu, to sa jednoducho nedá preto, lebo o tom rozhoduje alebo Rada STV mimoriadne, alebo riaditeľ. Tu je nejaká programová vysielacia štruktúra, ktorá by takýmto spôsobom bola na politický nátlak niekoho, a to je úplne jedno, to je verejnoprávna inštitúcia, ktorá ide zo zákona, proste nedá sa to, hoc´ by to bolo akokoľvek zaujímavé. Ďakujem za pozornosť.
P. Paška, predseda NR SR: (2006-10-24):
(Hlasovanie.) Prítomných 137, za 58, proti 7, zdržalo sa 72. Ani tento bod sme neschválili.
Danko, Andrej, predseda NR SR (2019-05-17):
Ďakujem. Do rozpravy je prihlásený pán poslanec Sopko. Pripraví sa poslanec Poliačik. Nech sa páči, pán poslanec.
Pčolinský, Peter, podpredseda NR SR (2023-02-09):
Pani poslankyne, páni poslanci, mohli by sme pokračovať v rokovaní, ale predtým poprosím poslancov, ktorí chcú diskutovať, aby tak urobili mimo rokovaciu sálu. Pán poslanec Borguľa, poprosím vás. Pán predseda Kollár, tiež vás poprosím. (Ruch v sále.) Vlastného predsedu vykázať... nie každý. Áno. Poprosím tabuľu. Teraz by sme mali pokračovať štyrmi faktickými poznámkami. Pán poslanec Borguľa, už zavrite dvere, poprosím vás, za sebou. (Predsedajúci prijal hovor na internej linke.) Dobre, čiže máme trošku technický problém. Faktické poznámky idú v poradí Nemec, Mierna, Vetrák a Kremský. Čiže, pán poslanec... a potom reakcia na faktické, pán poslanec Viskupič. Čiže, pán poslanec Nemec, nech sa páči. (Ruch v sále.) (Pokračovanie rokovania v zlúčenej rozprave o návrhu poslanca Milana Vetráka na vydanie zákona, ktorým sa dopĺňa zákon č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1408, a o návrhu skupiny poslancov na vydanie ústavného zákona, ktorým sa mení a dopĺňa ústavný zákon č. 493/2011 o rozpočtovej zodpovednosti , tlač 1409.)
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 141 poslancov, za 137, proti nikto, zdržali sa 4, hlasovali všetci prítomní. Tento návrh sme schválili.
Danko, Andrej, predseda NR SR (2017-09-06):
Ďakujem pán poslanec. Na vystúpenie pána poslanca žiadna faktická poznámka. Vzhľadom na uvedené vyhlasujem rozpravu za skončenú. Chce k rozprave zaujať stanovisko navrhovateľ?
P. Paška, predseda NR SR: (2007-05-10):
Vážené pani poslankyne, páni poslanci, pán poslanec Miššík. Dobre. Poprosím, ešte predtým ako spravodajca navrhne alebo uvedie hlasovanie, aby sme sa prezentovali stlačením hlasovacieho zariadenia. (Prezentácia.) Konštatujem, že Národná rada je uznášaniaschopná. Pán spravodajca, poprosím vás, aby ste uviedli opakovane hlasovanie. (Ruch v sále.) Poprosím vás o pokoj, kolegyne, kolegovia.
Nicholsonová, Lucia, poslankyňa NR SR (2014-11-10):
Pani podpredsedníčka, ja by som chcela vedieť, že o aký paragraf v rokovacom poriadku sa opierate, keď mi je znemožnené prečítať to, čo píšu ľudia. Ikskrát v rámci prejavov za týmto pultom ľudia čítali, čo si myslia o odvolávanom alebo o návrhu zákona ľudia tam zvonka. Čítame tu zdravice od rôznych organizácií. Čítame tu organizované zdravice. Prečo je problém prečítať názory jednotlivcov?
Číž, Miroslav, podpredseda NR SR (2015-06-17):
Pán poslanec Hraško.
Kočiš, Eduard, poslanec NR SR (2022-02-15):
Veľmi pekne ďakujem za slovo, pán predsedajúci. Pani kolegyňa Majorová Garstková, úplne súhlasím s tým, že zachovanie súdu v Kežmarku je veľmi dôležité nielen z hľadiska geopolitického, ale najmä z hľadiska dostupnosti, z hľadiska celkovej štruktúry obyvateľstva a ja nikdy nemôžem považovať za reformu súdnej mapy rušenie súdov, práve naopak. Podľa môjho skromného názoru hoci nie som právnik, nemám právnické vzdelanie, by bolo reformou súdov, ak by súd v Kežmarku zostal zachovaný a podobné menšie súdy, ako je napríklad súd vo Svidníku, pod ktorý spadá aj okres Stropkov, pričlenil by sa k tomu možno aj okres Giraltovce, ktorý je vzdialený nejakých 30 kilometrov od sídelného mesta a takýto obvod by mohol mať 65- až 70-tisíc obyvateľov. Čiže odľahčil by sa súd v Humennom, pod ktorým by zostala napríklad iba Snina a toto by bola podľa mojej skromnej mienky nejaká reforma súdnictva, reforma súdov, reforma súdnej mapy. Za reformu v žiadnom prípade nemôžem považovať to, že sa zruší sídelné, sídelné mesto, ako je naozaj staré a historické mesto Kežmarok a jednoducho stane sa iba nejakou pobočkou takisto tiež historického mesta, ale vzdialenejšieho a menšieho mesta Stará Ľubovňa, kde tí sudcovia naozaj, tak ako kolega a kolegyňa uvádzali vo svojej rozprave, nedosahujú tieto výkony a sú len na polovičnom nejakom stupienku oproti súdu v Kežmarku. Čiže ja úplne chápem obavy oboch kolegov, ktorí pochádzajú z okresu Kežmarok a naozaj nemôžem považovať ani rušenie súdu v Kežmarku, ani rušenie súdu v Skalici za súdnu reformu, za niečo prevratné, za niečo úžasné. Ja viem, že niečo robiť musíte, pani ministerka, ale jednoducho toto, čo robíte, podľa mňa to nie je reforma súdnictva, nie je to reforma súdnej mapy, je to len také plátanie a skúšanie, čo sa dá, čo nás ešte pustí.
Suja, Miroslav, poslanec NR SR (2021-03-16):
Ďakujem za slovo. Pani kolegyňa, som veľmi rád, že ste spomenuli tie potraty, lebo pri rôznych komunitách, hlavne náboženských, ktoré sú zásadne proti tomu, a táto informácia sa dostane vonku, tak veľakrát je to dosť také dosť nešťastné a rozvráti sa celá rodina. Tak v tomto ako vás veľmi podporujem. A, samozrejme, k tomu chlapcovi, to sa nemusíme vracať. Ale som rád, že je tam aj toto a že je možnosť pri takomto nešťastnom rozhodnutí tej matky, aby sa nezničilo ešte viacej rodinných osudov. Ďakujem.
A. Belousovová, podpredsedníčka NR SR: (2009-04-15):
Pán minister, chcete zaujať stanovisko? Nech sa páči.
Sulík, Richard, predseda NR SR (2011-05-24):
Prosím, hlasujte teraz. (Hlasovanie.) Z prítomných 148 poslancov hlasovalo za 133, zdržalo sa 9, nehlasovalo 6. Národná rada schválila návrh uznesenia k Správe o stave ochrany osobných údajov 2009 – 2010. Poprosím poslanca Jána Richtera, člena výboru pre obranu a bezpečnosť, aby uviedol hlasovanie k Správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2010 (tlač 313). Nech sa páči, máte slovo.